**ОТЧЕТ ЗА ДЕЙНОСТТА НА НЧ „ИЗГРЕВ 1952”**

**С.ЕНЧЕЦ ОБЩ.КЪРДЖАЛИ ЗА 2019 ГОДИНА**

 **Читалище „Изгрев” с.Енчец е учредено през 1952 година. Във вече дългогодишната си история се утвърди, като център за обединение и заема своето достойно място в живота на селото.**

 **Читалищната библиотека разполага с фонд 5204 тома книги. Раздадени за прочит 1647тома. Записани са 74 души потребители, от които 39 са ученици до 14 години. Направен е абонамент на вестниците „Арда” и „Кърджали хабер” със съдействието на община Кърджали, които получаваме редовно и се четат с интерес. А така също имахме абонамент за седем вида вестници и списания по-проект от миналата година.**

 **И през тази година бяха подготвени витрини по-случай забележителни дати и годишнини:**

* **146 години от гибелта на Васил Левски**
* **129 години от рождението на Чудомир**
* **99 години от рождението на Валери Петров**
* **99 години от рождението на Леда Милева**
* **171 години от рождението на Христо Ботев**

 **Както всяка година и през тази година в читалището се проведоха традиционните срещи и културни мероприятия. На първи Март вързахме мартеници за здраве на учениците от Първи и Втори класове.Те също бяха приготвили големи саморъчно изработени мартеници за торбата на „баба Марта”. Имаше и организиран от всички класове базар на мартеници. Запалихме огън и всички ученици прескачаха за здраве. Вързахме мартеница на плодно дърво.Направихме снимки за спомен.**

 **На празника на жената „Осми Март”организирахме с жените от селото среща-банкет с много музика и танци. Подготвихме томбола с големи изненади.**

 **По-повод Световния ден на книгата 23-ти Април в читалището организирахме „Маратон на четенето” с Втори и трети класове. Всички ученици се включиха в четенето на приказката „Вълшебната кутийка”. За участниците в маратона имаше и гатанки с награди.**

 **Всяка година , след като първокласниците се запознаят с азбуката провеждаме и „Празник на буквите”. Учениците правят посещение в библиотеката и се запознават с любимите си автори и герои от цветните книжки.**

 **От няколко години стана традиция да се правят организирани посещения по класове за взимане и връщане на книжки,която продължава с голям интерес и до днес.**

 **През годината репетираме нови танци с групите към читалището, подготвяме песни. Разучихме песните „Карамфилке моме”,”Ало, ало слънчице”и „Мики Маус”.**

 **По-случай „24-ти Май” най-активните читатели Йозге Халит, Пънар Мехмед, Ъшъл Дурмуш и Ебру Мехмед бяха наградени с прочитни книги.**

 **Както всяка година по-случай патронния празник на училището съставите към читалището представят своите изпълнения.**

 **На фестивала „Букет”участвахме с индивидуално представяне на рисунки. Гюлер Мурад се класира на Второ място, Алейна Бекир беше Първа и Есра Метин се класира Трета.**

 **На дванадесетия фестивал на детското творчество на „Петя Караколева” организиран от читалище „Обединение” представихме български народен танц.**

 **Групата за български народни танци взе участие и на седми национален етнофестивал „Кърджали столица на толерантността-2019”.**

 **С български народен танц открихме и новата учебна година. Учениците посрещнаха с големи овации своите съученици.**

 **На „Празник на терлика”, който тази година се проведе в село Енчец имаше много музика и танци. Читалището взе участие в кулинарната надпревара и се представи с „Плетена питка ”.**

 **Читалищния секретар взе участие на дефилиране по-случай „24-ти Май”и 21 Октомври празник на гр.Кърджали.**

 **На откриване на библиотека в читалище „Нов живот „ Момчилград изживяхме вълнуващи моменти на среща с колеги от други общини.**

 **По-повод „Национална кампания на четенето” от 09.12. 2019г. до 15.12.2019г. учениците от Първи, Втори, и Трети класове посетиха библиотеката с класните ръководители госпожите Митрева, Дурмуш и г-жа Борисова. Читалищния секретар прочете приказката „Подаръкът на змията”. С голямо желание слушаха и коментираха приказката. Учениците изявиха желание и те също прочетоха любима приказка.**

 **В края на годината по-случай Коледните и Новогодишни празници „Дядо Коледа” приготви торбички с лакомства от името на читалищното настоятелство за учениците от Първи и Втори класове. Малчуганите с любопитство и голяма изненада посрещнаха добрия старец. Изпълниха песни и стихове и го изпратиха с пожелания за нови срещи. Направихме снимки за спомен.**

 **По традиция украсихме голяма Коледна елха за радост на всички посетители в читалището.**

**Дата: 11.03.2020г.**

**с.Енчец Председател:**

 **/А.Бабаева/**